અમદાવાદ-ગુજરાત વિધાનસભા ચૂંટણી 2017 જીતી લીધાં પછી ભારતીય જનતા પક્ષના મોવડીમંડળે હજુ સુધી સીએમ પદ કોને મળશે તે માટે મગનું નામ મરી પાડ્યું નથી. જોકે અંદરખાને પક્ષ નેતૃત્વ ફૂંકીફૂંકીને નવા પ્રધાનમંડળને આકાર આપવાના કામે લાગી ગયું છે. કોબા સ્થિત પક્ષ કાર્યાલય કમલમમાં નવી સરકારના ગઠનની કસરતો ખેલાઇ રહી છે. હાલની સ્થિતિમાં સીએમ પદે વિજય રુપાણીને યથાવત રાખવાની વાત સામે આવી રહી છે. ચૂંટણીપ્રચાર દરમિયાન પણ અમિત શાહે સ્પષ્ટ કહ્ું હતું કે રુપાણી અને નિતીનભાઇના ચૂંટણી લડવામાં આવી રહી છે ત્યારે જીતનો સહેરો પણ તેમના મુખડે મઢાશે. નિતીન પટેલને પણ નાયબ સીએમ તરીકે રાખી અથવા મહત્ત્વના ખાતાં તેમને આપી શકે છે.